‘Wit’ ondernemings kan ook hulp kry, sê toerisme-minister | Netwerk24
Deur Christiaan du Plessis 09 Julie 2020 20:38
Ondernemings wat nie aan SEB-vereistes voldoen nie, kan steeds vir hulpverlening van die staat kwalifiseer.
Daarom moet dié ondernemings steeds daarvoor aansoek doen, en moet eienaars nie ontmoedig word deur fopnuus dat uitsluitlik swart ondernemings gehelp word nie.
Só het Mmamoloko Kubayi-Ngubane, minister van toerisme, Donderdag op ’n sitting van dié departement se portefeuljekomitee gesê.
Hoewel die departement reeds byna al die geld van die toerisme-hulpverleningsfonds van R200 miljoen aan sowat 3 800 ondernemings uitbetaal het, wou Greg Krumbrock, DA-LP, weet oor toekomstige hulpverlening aan die toerismebedryf.
“Watter raad sal jy aan werkers gee wat aansoek doen by ondernemings. Moet hulle kyk na die ras van hul werkgewer omdat sommige hulp sal kry en ander nie? Baie sal hul werk verloor omdat hul werkgewers die verkeerde kleur is,” het Krumbrock gesê.
“Watter raad sal jy aan werkers gee wat aansoek doen by ondernemings. Moet hulle kyk na die ras van hul werkgewer omdat sommige hulp sal kry en ander nie? Baie sal hul werk verloor omdat hul werkgewers die verkeerde kleur is.
Kubayi-Ngubane het gereageer deur te sê amptenare moet ophou om waninligting te versprei, want dit kan uiteindelik “wit ondernemings” ontmoedig om aansoek te doen en sodoende voordeel te trek.
Hoewel die departement ingevolge SEB-wetgewing wel ras as maatstaf gebruik met hulpverlening, het die hooggeregshof in Pretoria in Mei beslis dat dit nie op diskriminasie neerkom nie.
Regter Jody Kollapen het in sy uitspraak gesê hoewel SEB-ondernemings effens deur die kriteria vir hulpverlening bevoordeel word, kan wit ondernemings deur die ander maatstawwe punte opmaak en steeds vir hulpverlening kwalifiseer.
Ons glo dat almal ’n aandeel in die ekonomie moet hê, en dat die sektor getransformeer moet word sodat almal bevoordeel word, en nie net sekeres nie.
,” sê Kubayi-Ngubane.
Verder het die minister gesê dit is moeilik om te beplan vir die heropening van die toerismesektor weens die onsekerheid oor hoe die koronavirus verder gaan versprei.
“Die situasie verander van week tot week. Een week gaan dit só en die volgende week gebeur die teenoorgestelde. Ons weet egter dat die pandemie ’n massiewe impak op die bedryf het, en daarom het ons geveg vir die heropening daarvan,” sê sy.
Volgens haar sal haar departement eers op plaaslike toerisme fokus, en later sal bemarking vir internasionale toerisme weer in alle erns hervat word.
Haar departement sal binnekort ’n voorlopige plan publiseer oor die pad vorentoe, hoewel baie nog kan verander.
Meer oor: Koronavirus | Toerisme | Mmamoloko Kubayi-Ngubane | Covid-19
Wit, swart, bruin het foute gemaak
Rasse-ongelykheid in VSA: 80% sê nee vir vergoeding